Райнер Мария Рилке
Живея аз и с мен тече векът…

Превод от немски: Петър Велчев, 1979

chitanka.info

Живея аз и с мен тече векът.

Огромен лист обръща се пред нас —

изписаха го бог, и ти, и аз,

а нечии ръце ще го държат.

Проблясват нови страници, в които

кой знае случаят какво плете.

Излизат тайни сили на открито

и тъмно се споглеждат те.

1899

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.